**Latvijas izglītības un prasmju stratēģijas attīstība**

**Labas prakses piemēru seminārs**

**Informatīvs materiāls**

**Kas ir OECD Prasmju stratēģijas projekts Latvijā?**

OECD sniedz Latvijai atbalstu tās reformu plāna īstenošanā ar sadarbībā balstītu un **pielāgotu OECD Prasmju stratēģijas sadarbības projektu**, lai izstrādātu stratēģisku pieeju prasmēm un sniegtu Latvijai ieteikumus turpmākai rīcībai. Projekts balstāsplašā prasmju tvērumā un ietver Diagnostikas un Rīcības posmu. Tas nodrošinās nozīmīgu pierādījumu bāzi un ieguldījumu Latvijas nākamās vidēja termiņa Izglītības un prasmju stratēģijas 2021.–2027. gadam sagatavošanai.

**Kādi ir Latvijas Nacionālā prasmju stratēģijas projekta galvenie mērķi?**

* Sniegt nepieciešamo ieguldījumu Latvijas **vidēja termiņa Izglītības un prasmju stratēģijas 2021.–2027. gadam sagatavošanai.** OECD arī sniegs atbalstu stratēģijas apstiprināšanas procesā Latvijas valdībā.
* Noteikt **lomas un pienākumus** četrās prioritārajās jomās, lai labāk izprastu visas iesaistītās puses, kas ietekmē Latvijas prasmju sniegumu.
* Izvērtēt Latvijas snieguma pašreizējās **stiprās un vājās puses** četrās prioritārajās jomās, ņemot vērā nacionālos un starptautiskos pierādījumus.
* Sniegt **konkrētus ieteikumus** gan valdībai, gan ieinteresētajām pusēm četrās prioritārajās darbības jomās, izvērtējot šķēršļus, kas varētu traucēt ieviest uzlabojumus, kā arī labas prakses piemērus vietējā un starptautiskā līmenī.
* **Informēt un iesaistīt ieinteresētās puses** organizējot rīcīborientētus, interaktīvus seminārus un virzot starpnozaru dialogu.

**Kāds ir Diagnostikas posma grafiks?**

|  |
| --- |
| Aktivitātes |
| * 2018. gada 13. septembris — Prasmju stratēģijas seminārs (projekta atklāšana) |
| * 2019. gada 12.–15. februāris — Diagnostikas misija un darbseminārs |
| * 2019. gada 14.–17. maijs — Labas prakses misija un darbseminārs |
| * 2019. gada 4. ceturksnis — OECD Prasmju stratēģijas Latvijas Diagnostikas ziņojuma sagatavošana |

Projekta **Diagnostikas posms** tika uzsākts Prasmju seminārā, kas norisinājās 2018. gada 13. septembrī Rīgā un kurā piedalījās četru ministriju, sociālo partneru, Pārresoru koordinācijas centra un Eiropas Komisijas pārstāvji. Pēc projekta uzsākšanas ir plānotas divas misijas, kas ietvers darbseminārus, fokusa grupas un divpusējas tikšanās. Galveno darba rezultātu — Diagnostikas ziņojumu ar prasmju sistēmas izvērtējumu un konkrētiem ieteikumiem — ir plānots publiskot 2019. gada 4. ceturksnī. Prasmju seminārā tika apstiprinātas un saskaņotas šādas OECD noteiktās **četras prioritārās jomas**:

1. **Izglītojamo prasmju** uzlabošana;
2. **Mūžizglītības kultūras** veicināšana;
3. **Prasmju atbilstības** uzlabošana darba tirgū;
4. Prasmju sistēmas **pārvaldības** stiprināšana.

Pēc atklāšanas pasākuma OECD Diagnostikas misijas Latvijā ietvaros 2019. gada 14. februārī tika organizēts Diagnostikas darbseminārs, lai izvērtētu dažādu ieinteresēto pušu skatījumu uz būtiskākajām ar prasmēm saistītajām problēmām Latvijā, rīkotu padziļinātas diskusijas ar konkrētu politikas jomu speciālistiem un izstrādātu provizoriskus ieteikumus katrai no četrām prioritārajām jomām. Diagnostikas darbseminārs ļāva detalizētāk apspriest pieņēmumus par prasmju izaicinājumiem Latvijā un veicināja vispārēju vienprātību par Latvijas prasmju politikas virzību nākamajos 7 gados.

**Labas prakses piemēru darbseminārs**

Labas prakses piemēru darbseminārs norisināsies **2019. gada 16. maijā** OECD Labas prakses misijas Latvijā ietvaros, lai aplūkotu starptautiskos labas prakses piemērus prasmju politikas īstenošanā un apspriestu to nozīmi Latvijā ar plašu ieinteresēto pušu loku. Seminārā tiks aplūkoti arī nacionālās politikas piemēri, kas būtu jāturpina un jāstiprina. Labas prakses piemēru darbseminārs tiks strukturēts saskaņā ar sākotnēji izvirzītajām četrām prioritātēm. Tas koncentrēsies uz atbilstošajiem provizoriskajiem ieteikumiem, kas izstrādāti Diagnostikas darbseminārā. Labas prakses darbseminārs aptvers gan Latvijas, gan citu valstu gadījumus, lai identificētu līdzības un izaicinājumus to īstenošanai Latvijas kontekstā, un tā gaitā tiks izstrādāts konkrētu, Latvijai pielāgotu ieteikumu kopums.

Nozīmīga darbsemināra daļa tiks veltītagrupu diskusijām par konkrētu prioritāro jomu, prezentējot nacionālos un starptautiskos labas prakses piemērus. Diskusiju grupas sagatavos secinājumus un ieteikumus katrai prioritārajai jomai. Diskusiju rezultāti tiks prezentēti visiem dalībniekiem plenārsēdē pirms darbsemināra noslēguma.

Labas prakses piemēru darbsemināra rezultātā tiks pilnveidoti, uz Latvijas situāciju attiecināmi ieteikumi, ņemot vērā starptautisko labo praksi. Šie ieteikumi būs pamats jaunā politikas satvara un ieguldījumu instrumentu izstrādei projekta Rīcības posmā.